recursal/SuperWikiNEXT-32B huggingface dataset:
*Tämä artikkeli kertoo Britannian kuninkaallisen laivaston K-luokan hävittäjästä. Muita saman nimisiä aluksia on täsmennyssivulla.*

**HMS Kelvin** (viirinumero F37) oli Britannian kuninkaallisen laivaston K-luokan hävittäjä toisessa maailmansodassa.

Valmistus
---------

*Pääartikkeli: K-luokka (hävittäjä)*
Alus tilattiin huhtikuussa 1937 vuoden 1937 laivasto-ohjelmassa Fairfield Shipbuilding and Engineering Companyltä Govanista, missä köli laskettiin vielä samana vuonna 5. lokakuuta. Alus laskettiin vesille 19. tammikuuta 1939 ja valmistui syyskuussa, jolloin siitä maksettiin tarjoukseen perustunut hinta 391 046 puntaa ilman Amiraliteetin toimittamia ase- ja viestijärjestelmiä.

Palvelus
--------

Syksyllä 1939 alus osui miinaan. Korjaukset kestivät aina joulukuuhun. Toukokuussa 1940 alukseen osui Saksan laivaston moottoritorpedoveneen *S31*:n laukaisema torpedo, jonka tuloksena aluksen kattilahuoneet täyttyivät vedellä lähes upottaen aluksen. *HMS Bulldog* onnistui hinaamaan vaurioituneen aluksen Tyneen, jossa *Kelvin* siirrettiin telakalle korjattavaksi. Alus palasi palvelukseen joulukuussa 1940.

Alus vaurioitui Stukageshwader 2:n I laivueen Junkers Ju 87 Stukan pudottamista pommeista Kreetan taisteluiden aikana toukokuussa 1941. Alus korjattiin ja se osallistui Syrtinlahden toiseen taisteluun maaliskuussa 1942. Alus oli Pohjois-Afrikan rannikolla, kunnes se palasi 1943 Britteinsaarille. Alus osallistui Normandian maihinnousuun kesäkuussa 1944. Alus palasi Välimerelle joulukuussa, jossa se oli aina heinäkuuhun 1945 saakka. Alus saapui romutettavaksi 6. kesäkuuta 1949.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **HMS Kelvin (F37)**.
* English, John: *Afridi to Nizam - British Fleet Destroyers 1937-43*. Kent: World Ship Society, 2001. ISBN 0-905617-95-9. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Levy, James P.: *The Royal Navy's Home Fleet in World War II*. New York: Palgrave macmillan, 2003. ISBN 1-4039-1773-6. (englanniksi)

### Viitteet

1. ↑  Naval-history.net - HMS Kelvin
2. ↑  Whitley, M. J. s. 120
3. ↑  Whitley, M. J. s. 120-121

*K*-luokan hävittäjät

|  |
| --- |
| *HMS Kelly* - *HMS Kandahar* - *HMS Kashmir* - *HMS Kelvin* - *HMS Khartoum* - *HMS Kimberley* - *HMS Kingston* - *HMS Kipling* |
| Edeltäjä: *J*-luokka – Seuraaja: *L*-luokka |
**HMS Kerrera** (viirinumero T200) oli Britannian kuninkaallisen laivaston Isles-luokan aseistettu troolari, joka valmistui sukellusveneentorjuntaan sekä miinanraivaajaksi.

Valmistus
---------

*Pääartikkeli: Isles-luokka (troolari)*
Alus tilattiin 24. lokakuuta 1940 Fleming and Fergusonilta Paisleystä. Se laskettiin vesille 22. syyskuuta 1941.

Palvelus
--------

Valmistuttuaan alus liitettiin 8. sukellusveneentorjunta ja miinanraivausosastoon Scapa Flow’hun. Se kärsi pahoin 6.-7. joulukuuta jouduttuaan myrskyyn Färsaarten vesillä, ja se siirrettiin telakalle korjattavaksi.

### KNM Oksøy

*Kerrera* lainattiin Norjan laivastolle 4. elokuuta 1944, ja se aloitti palveluksensa 4. syyskuuta. Alus nimettiin *KNM Oksøyksi*. Se palveli Norjan laivaston osastossa Scapa Flow'ssa 30. lokakuuta 1944–1. helmikuuta 1945 ja sen jälkeen Pohjois-Norjan miinanraivausosastossa 25. helmikuuta alkaen aina toukokuulle 1945. Alus palautettiin kuninkaalliselle laivastolle maaliskuussa 1946, ja se sijoitettiin poistolistalle. Alus myytiin Norsk Bjergningskompagni A/S:lle Bergeniin. Alus muutettiin Mercantile Marine Engineering Graving Docks Companyllä Antwerpenissa pelastusalukseksi, jonka jälkeen se nimettiin *Jasoniksi*. Alus ajoi karille 1. maaliskuuta 1950 ajessaan Svolværin satamaan, jolloin se tuhoutui korjauskelvottomaksi.

Lähteet
-------

* Colledge, J. J. & Warlow, Ben: *Ships of the Royal Navy – The Complete Record of all Fighting Ships of the Royal Navy from the 15th Century to the Present*, s. 213. Newbury, UK: Casemate, 2010. ISBN 978-1-935149-07-1. (englanniksi)
* Toghill, Gerald: *Royal Navy Trawlers Part One: Admiralty Trawlers*. Liskeard, Cornwall: Maritime Books, 2003. ISBN 0-90777195-5. (englanniksi)
* Abelsen, Frank: *Marinens Fartøyer 1939–1945 og Deres Skjebne – Norwegian Naval Ships 1939–1945*. Oslo: Sten Stenersen og Bjørn Olsen, 1986. ISBN 82-7046-050-8. (norjaksi)/(englanniksi)

### Viitteet

1. 1 2  Toghill, Gerald s. 115
2. ↑  Abelsen, Frank s. 125
**Ferguson Marine Engineering Limited** oli brittiläinen telakkayhtiö, joka sijaitsi Skotlannissa Port Glasgow'ssa Clydejoen rannalla. Telakka on viimeinen edelleen toiminnassa oleva rahtialuksia valmistava laivanrakennusyritys Clydejoella. 

Fleming and Fergusonista Paisleysta 15. lokakuuta 1902 irtautuneet neljä Fergusonin veljestä, Peter, Daniel, Louis ja Robert, perustivat konsulttiyrityksen. He vuokrasivat tammikuussa 1903 Messrs w. Hamiltonilta Newarkin telakan Port Glasgow'sta 1 500 punnalla vuodessa saatuaan Clyde Shipping Companyltä kahden höyryhinaajan, *Flying Swift* (153) ja *Flying Linnet* (154), tilauksen. Veljekset lunastivat telakan itselleen vuonna 1907. John Slater Limited osti yrityksen vuonna 1918, mutta se palautui Fergusoneille 1920-luvun lopulla. Robert Fergusonin kuoltua Lithgow Limited osti yhtymän osake-enemmistön vuonna 1955 ja Lithgow otti yryityksen haltuunsa vuonna 1961.

Lähteet
-------

1. ↑  Fergusons

Aiheesta muualla
----------------

* Kuvia tai muita tiedostoja aiheesta **Ferguson Shipbuilders** Wikimedia Commonsissa

Clyde-joen telakat

|  |
| --- |
| 

Ferguson
Lithgows
Scott
Stephen
Fairfield
H&W
Yarrow
Connell
Barclay Curle
Henderson
Inglis
Denny
John Brown
Lobnitz
Beardmore

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ferguson Shipbuilders
**Brjansk-interstadiaali** eli **Dunajevo-interstadiaali** oli Itä-Euroopassa ennen viime jääkauden huippuvaihetta vallinnut suhteellisen lauha ilmastovaihe noin 32 000–24 000 radiohiilivuotta sitten, Valdai-kauden keskivaiheilla. Silloin Keski-Venäjälle syntyi kuivalle ilmastolle ominaisen lössin sijasta lämpimähköstä ja kosteahkosta kertovia kerrostumia. Jakso vastaa Denekamp-interstadiaalia Luoteis-Euroopassa. Se oli osa pidempää Brjansk-megajaksoa eli Leningrad-megajaksoa (noin 58 000–24 000), joka vastaa happi-isotooppivaihetta MIS 3.

Brjansk-interstadiaali näkyy selvänä maannoksen muodostumiskerrostumasarjana lössikerrostumien välissä. Ennen Brjanskia oli Hengelo-interstadiaali, jonka aikana muodostui lössiä, mutta Brjanskin interstadiaali oli silti melko kylmä. Arktisia eläimiä, muun muassa sopuleja, oli Valko-Venäjän Mezinissä. Kaudella oli melko kuivaa, vuotuinen sademäärä noin 200–300 mm; kylmä talvi kesti 9 kuukautta ja lämpötila tammikuussa oli -30–40 °C. Ikiroudan eteläraja kulki Keski-Ukrainassa. Jossain vaiheessa koko Suomi oli jään peitossa kaakkoisosaa lukuun ottamatta. Ihmisasutusta oli Valko-Venäjän keskiosissa ja niinkin pohjoisessa kuin Uralin läntisillä pohjoisrinteillä. Brjansk-interstadiaalia seuraa Venäjän läntisellä tasangolla noin 24 000 radiohiilivuotta sitten Valdai III -lössin kerrostuma. Venäjän tasangon vanhimmat yläpaleoliittiset asuinpaikat saattavat sijouttua Brjansk-interstadiaaliin.

Katso myös
----------

* Sungir
* Kostjonkin kulttuuri

Lähteet
-------

* "Rutter & Velichko 1997" *Quaternary of Northern Eurasia: Late Pleistocene and Holocene landscapes, stratigraphy and environments, Nat W. Rutter, editor-in-chief, Guest editors A. A. Velichko et al, Vols 41/42 July/August 1997, ISSN 1040-6182*

### Viitteet

1. 1 2  Rutter&Velichko 1997, s. 55
2. ↑  J. Ehlers, P. L. Gibbard, P. D. Hughes (toim.). 2011. Quaternary Glaciations – Extent and Chronology. Vol. 15. A closer look.
3. 1 2  Rutter & Velichko 1997, s. 174–177
**Ferland Mendy** (s. 8. kesäkuuta 1995 Meulan-en-Yvelines, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan vasen laitapuolustaja.

Seurajoukkueura
---------------

Kauden 2016–2017 aikana Mendy pelasi kasvattajaseuransa Le Havren edustusjoukkueessa 35 ottelua maan toiseksi korkeimmalla sarjatasolla Ligue 2:ssa.

29. kesäkuuta 2017 Mendy teki viisivuotisen sopimuksen Olympique Lyonnaisin kanssa. Hänestä maksettiin viiden miljoonan euron siirtokorvaus, johon sisältyi menestyksen mukaan maksettava miljoonan euron lisäsumma.

12. kesäkuuta 2019 Mendy siirtyi Real Madridiin kuusivuotisella sopimuksella. Hänestä maksettiin 48 miljoonan euron siirtokorvaus, jonka lisäksi tähän kuuluu mahdollinen viiden miljoonan euron korotus, mikäli menestysehdot täyttyvät.

Maajoukkueura
-------------

Marraskuussa 2018 Mendy sai ensimmäistä kertaa kutsun Ranskan maajoukkueeseen, kun hän korvasi kokoonpanossa loukkaantuneen Benjamin Mendyn maaotteluissa Alankomaita ja Uruguayta vastaan. Hän teki ensiesiintymisensä ottelussa Uruguayta vastaan, pelaten täydet 90 minuuttia.

Lähteet
-------

1. 1 2  Lyon a présenté Ferland Mendy L'Équipe. Viitattu 11.6.2019. (ranskaksi)
2. ↑  Lyon sign Mendy but Ghezzal and Gonalons to depart Goal. Viitattu 11.6.2019. (englanniksi)
3. ↑  Comunicado Oficial: Mendy Real Madrid. Viitattu 12.6.2019. (espanjaksi)
4. ↑  Oficial: Ferland Mendy, nuevo jugador del Real Madrid Marca. Viitattu 13.6.2019. (espanjaksi)
5. ↑  World champion France beats Uruguay to cap successful year USA Today. Viitattu 11.6.2019. (englanniksi)

Aiheesta muualla
----------------

* Ferland Mendyn tilastot Soccerway-sivustolla (englanniksi)

Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Nacho |
7 Vini Jr. |
8 Kroos |
10 Modrić |
11 Rodrygo |
12 Camavinga |
13 Lunin |
14 Joselu |
15 Valverde |
16 Odriozola |
17 Vázquez |
18 Tchouaméni |
19 Ceballos |
20 García |
21 Brahim |
22 Rüdiger |
23 Mendy |
24 Vallejo |
Valmentaja Ancelotti
Nokkosenlehteen kääritty juustopala.
**Cornish Yarg** on englantilainen lehmänmaidosta valmistettava juusto.

Cornish Yarg -juustoa valmistivat ensimmäisinä Alan ja Jenny Gray 1980-luvun alussa Withielissä Cornwallissa. Juuston nimi Yarg on Gray väärinpäin kirjoitettuna. Lähellä maatilan omistanut Horrellin perhe alkoi valmistaa Cornish Yarg -juustoa vuonna 1984. Hieman myöhemmin valmistui yhteistyössä Catherine ja Ben Meadin kanssa rakennettu meijeri Pengreepissä Cornwallissa. Horrellit jäivät sittemmin eläkkeelle ja nykyisin juustoa valmistetaan vain Pengreepin meijerillä.

Cornish Yarg valmistetaan ayershire-, jersey- ja friisiläisrotuisista lehmistä saatavalla maidolla. Juustoa valmistettaessa juustomassa kääritään nokkosen lehtiin. Varhain vuodesta kerätyt nokkoset eivät polta ihoa. Juuston kypsymisen aikana sen kuoreen muodostuu ohut kerros harmaata hometta.

Nokkosenlehdet tekevät juuston kuoresta pehmeän ja kermaisen. Rakenteeltaan juusto on murenevaa. Maku on kermainen ja lehdistä juusto saa miedon sienimäisen maun. Juustosta valmistetaan myös muotoa "Wild Garlic Yarg", jossa on nimensä mukaan valkosipulin makua. Juustoa voidaan tarjoilla esimerkiksi juustotarjottimella, tai esimerkiksi muiden ruokalajien, kuten pastan tai perunoiden ohella.

Lähteet
-------

1. 1 2 3  Juliet Harbutt: *World Cheese Book*, s. 200-201. DK Publishing, 2009. ISBN 978-0-7566-5442-9. (englanniksi)

Aiheesta muualla
----------------

* Lyncher Dairies, juustonvalmistajan sivut[vanhentunut linkki] (englanniksi)
Cornelius Ryan vuonna 1966. Yläkulmassa Godfried Bomans.
**Cornelius Ryan** (5. kesäkuuta 1920 Dublin, Irlanti – 23. marraskuuta 1974) oli irlantilais-amerikkalainen journalisti ja kirjailija, joka tunnetaan parhaiten toisesta maailmansodasta kertovista sotahistoriallisista teoksista.

Dublinissa syntynyt Ryan muutti Lontooseen vuonna 1940 ja hänestä tuli ensin Reutersin toimittaja vuonna 1941 ja myöhemmin hän siirtyi sotakirjeenvaihtajaksi *The Daily Telegraph* -lehteen vuonna 1943. Aluksi hän raportoi yhdysvaltalaisten ilmasodasta Euroopassa osallistuen 14 pommituslentoon Yhdysvaltain 8. ja 9. ilmavoimien mukana, mutta siirtyi seuraamaan kenraali George S. Pattonin 3. armeijaa ja kulki sen mukana sodan loppumiseen Euroopassa asti. Ryan siirtyi Tyynenmeren sotatoimialueelle 1945 ja sieltä Jerusalemiin 1946.

Ryan muutti Yhdysvaltoihin vuonna 1947 työskennelläkseen *Time*-lehdelle, mutta siirtyi sitten ensin *Newsweekin* ja pian *Collier’sin* palvelukseen. Hän avioitui Kathryn Morganin kanssa ja sai Yhdysvaltain kansalaisuuden vuonna 1950.

Vuonna 1956 Ryan alkoi kirjoittaa kahdesta tunnetuimmasta teoksestaan ensimmäistä, joka julkaistiin nimellä *Atlantin valli murtuu* vuonna 1959. Kirja kertoo Normandian maihinnousun ensimmäisen päivän tapahtumista ja siitä tuli hetkessä menestys. Ryanin seuraava kirja oli vuonna 1965 ilmestynyt *Viimeinen taistelu*, joka kertoi Berliinin valtauksesta eri osapuolten (saksalaiset, liittoutuneet, siviilit) näkökulmasta. Toinen hänen tunnetuimmista teoksistaan on *A Bridge Too Far*, joka ilmestyi vuonna 1974. Sen aiheena oli Operaatio Market Garden, taisteluun Arnhemissa huipentunut laskuvarjojoukkojen laajamittainen maahanlasku Alankomaissa. Kirjoista *Atlantin valli murtuu* ja *A Bridge Too Far* tehtiin suuren luokan elokuvasovitukset vuosina 1962 ja 1977.

Ryanille myönnettiin Ranskan Légion d’honneur sekä Ohion yliopiston kirjallisuuden kunniatohtorin arvon. Ohion yliopiston Alden Libraryssä sijaitsee myös Cornelius Ryan -kokoelma. Ryan kuoli syöpään *A Bridge Too Far* -markkinointikiertueen aikana vuonna 1974.

Teokset
-------

* *Atlantin valli murtuu* (*The Longest Day*, 1959)
* *Viimeinen taistelu* (*The Last Battle*, 1965)
* *A Brigde Too Far*, 1974

Aiheesta muualla
----------------

* Cornelius Ryan -kokoelma ja -elämäkerta

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
	+ 2
* BnF data
	+ 2
* Katalonia
* Saksa
* Italia
* Israel
* Belgia
* Yhdysvallat
* Japani
* Tšekki
* Korea
* Alankomaat
* Puola
* Portugali

 |
|  |
| Taiteenala | 
* MusicBrainz
* RKD Artists

 |
|  |
| Henkilöt | 
* Irlanti
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |
**Feres** (m.kreik. Φέρης, *Ferēs*; lat. *Pheres*) oli kreikkalaisessa mytologiassa Kretheuksen ja Tyron poika. Hänen veljiään olivat Aison ja Amythaon.

Kretheuksen kuoleman jälkeen hänen velipuolensa Pelias, Tyron ja Poseidonin poika, tavoitteli koko Thessalian herruutta. Saavuttaakseen tavoitteensa hän heitti Aisonin tyrmään sekä karkotti Fereen ja kaksoisveljensä Neleuksen Messeniaan, jossa nämä asettuivat Pylokseen äitinsä serkun kuningas Afareuksen luokse.

Feres hallitsi myöhemmin kuninkaana Feraissa, hänen mukaansa nimetyssä kaupungissa, jonka hänen uskottiin perustaneen. Häntä seurasi hallitsijana hänen poikansa Admetos. Muita hänen lapsiaan olivat Lykurgos, Eidomene ja Periapis.

Lähteet
-------

1. ↑  Apollodoros: *Bibliotheke* ('Kirjasto') 1.9.11 (engl. käännös).
2. ↑  Pausanias: *Periegesis tes Hellados* ('Kreikan kuvaus') 4.2.5 (engl. käännös).
3. ↑  Homeros: *Odysseia* 11.235–259 (engl. käännös).
4. ↑  Apollodoros: *Bibliotheke* ('Kirjasto') 1.9.14 (engl. käännös).
5. ↑  Apollodoros: *Bibliotheke* ('Kirjasto') 1.9.15 (engl. käännös).
**Ferizaj** (alb. *Ferizaji*, serb. Урошевац, Uroševac) on kaupunki ja kunta eteläisessä Kosovossa. Kaupunki sijaitsee noin 40 kilometriä etelään pääkaupungista Pristinasta. Kunta koostuu kaupungin lisäksi 45 sitä ympäröivästä maalaiskylästä.

Asukkaita Ferizaj`ssa oli vuoden 2020 arvion mukaan noin 106 000. Se on Kosovon kolmanneksi suurin kunta Pristinan ja Prizrenin jälkeen.

Ferizaj oli pieni kylä aina vuoteen 1873 saakka, jolloin valmistui kaupungin läpi kulkeva Belgrad-Thessaloniki-rautatie. Kaupungin tunnetuimmat nähtävyydet ovat vierekkäin sijaitsevat Mulla Veselin moskeija ja Serbian kuninkaan Stefan Uroš V:n mukaan nimetty kirkko. Jalkapallojoukkue FK Ferizaj pelaa maan pääsarjassa Kosovon superliigassa.

Lähteet
-------

1. ↑  Kosovo: Administrative Division *citypopulation.de*. Viitattu 9.9.2022. (englanniksi)

Aiheesta muualla
----------------

* Kuvia tai muita tiedostoja aiheesta **Ferizaj** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ferizaj
Brno-tuoleja ja pöytä Tugendhat-huvilassa
**Brno-tuoli** on arkkitehti Ludwig Mies van der Rohen modernistinen tuoli, jonka hän suunnitteli 1929–1930 Brnossa sijaitsevan Villa Tugendhatin makuuhuoneeseen. Se muistuttaa joitakin Miesin ja Lilly Reichin aiemmin suunnittelemia tuoleja.

Brno-tuoli on moderni klassikko. Se muodostuu takaosasta teräsrungosta, joka on tehty yhdestä palasta. Runko on taivutettu niin, että se muodostaa C-kuvion lähtien keskeltä takaa ja kaartuen käsinojana tuolin alle. Istuin osa on nahkaa. Metalli oli alkujaan kiiltävää ruostumatonta terästä, mutta nykyään tuolia saa myös kromattuna.

Dan Cruickshank valitsi tuolin yhdeksi ihmisen tekemistä aarteista BBC:n televisiosarjassa *Maailmanmatkaajan 80 aarretta*.

Brno-tuoli saavutti suosiota etenkin sen jälkeen, kun arkkitehti Phillip Johnson valitsi tuolin New Yorkissa sijaitsevan Seagram Buildingin *The Four Seasons* -ravintolaan.

Katso myös
----------

* Barcelona-tuoli
* Tugendhat-tuoli

Lähteet
-------

1. ↑  George Ludwig Mies van der Rohe (1886-1969) Modernit Klassikot.  Arkistoitu 4.3.2016. Viitattu 12.10. 2009.

Aiheesta muualla
----------------

* Brno-tuoli MoMan kokoelmissa
**Cornell Capa** (10. huhtikuuta 1918 – 23. toukokuuta 2008) oli unkarilais-amerikkalainen valokuvaaja. Cornell Capa on valokuvaaja Robert Capan pikkuveli.

Elämä ja työt
-------------

Cornell Capa syntyi Budapestissa vuonna 1918. Hänen syntymänimensä oli **Kornel Friedmann**. Hän muutti 18-vuotiaana Pariisiin työskentelemään hänen vanhemman veljensä Robert Capan kanssa. 1937 Cornell Capa muutti New Yorkiin työskentelemään Life-lehden pimiössä. 

Toukokuussa 1954 hänen isoveljensä Robert Capa astui maamiinaan Indokiinassa. Samana vuonna Cornell Capa liittyi isoveljensä perustaman kuvatoimiston Magnum photosin jäseneksi. 

Cornell Capa tunnettiin hyvin hänen veljensä maineen ja muiston puolustajana. 

Cornell Capa kuoli toukokuussa 2008 New Yorkissa.

Lähteet
-------

* 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Alankomaat
* Portugali

 |
|  |
| Taiteenala | 
* Museum of Modern Art
* Photographers' Identities
* RKD Artists
* Te Papa (New Zealand)
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Reggiane Re.2006** oli toisen maailmansodan aikainen italialainen hävittäjälentokone.

Suunnittelu ja kehitys
----------------------

Vuoden 1942 lopussa Reggiane alkoi suunnitella muunnelmaa Re.2005 hävittäjästä, johon voitaisiin asentaa Daimler-Benz DB 603 -moottori. Toukokuussa 1943 koneesta tilattiin kaksi prototyyppiä, mutta Saksan viranomaiset peruivat tilauksen myöhemmin. Reggiane päätti jatkaa yhden prototyypin valmistamista loppuun, mutta liittoutuneiden pommitukset tuhosivat Reggianen tehtaat tammikuussa 1944 keskeyttäen rakennustyöt. Keskeneräinen prototyyppi siirrettiin Correggioon, jossa se valmistettiin loppuun helmikuuhun mennessä. Prototyyppiin ei asennettu moottoria.

Kone ei koskaan lentänyt ja se siirrettiin viimeisen kerran lokakuussa 1944 Taliedoon turvaan. Britit saivat koneen haltuunsa vuonna 1946, ja he päättivät romuttaa sen, kun eivät olleet löytäneet mitään mielenkiintoista koneen piirroksista.

Nykyään koneesta on jäljellä vain yksi laskutelineen osa, ja se on näytteillä Museo della Scienza e della Tecnica:ssa, Milanossa.

Tekniset tiedot
---------------

### Yleiset ominaisuudet

* **Miehistö:** 1
* **Pituus:** 9,90 m
* **Kärkiväli:** 11 m
* **Korkeus:** 3,15 m
* **Siipipinta-ala:** 20,4 m2
* **Tyhjäpaino:** 2 960 kg
* **Lentopaino:** 3 950 kg
* **Voimalaite:** Daimler-Benz DB 603**;** 1287 kW (1510 hv)

### Suoritusarvot

* **Suurin nopeus:** 695 km/h 7200 metrissä
* **Lentomatka:** 1100 km
* **Lakikorkeus:** 12 000 m
* **Siipikuormitus:** 193 kg/m2

### Aseistus

* 3 x MG 151/20 20mm tykkiä
* 2 x Breda-SAFAT 12.7mm konekivääriä

Katso myös
----------

* Reggiane Re.2005
* Reggiane Re.2004
* Reggiane Re.2003

Lähteet
-------

1. ↑   *airwar.ru*.
2. ↑   *reggiane.info*.
3. ↑   *reggiane.info*.
**Brittipop** tarkoittaa brittiläistä pop- ja rockmusiikkia. Nykyisin käsite yhdistetään ennen kaikkea 1990-luvun keskivaiheilla vallinneeseen brittiläiseen rocksuuntaukseen, jonka englanninkielinen nimi on *Britpop*.

1990-luvun brittipop
--------------------

Brittipop oli melodista ja kitaravoittoista. Musiikillisesti se nojasi vahvasti perinteiseen brittiläiseen rockmusiikkiin. Brittipopyhtyeiden suurimpina vaikuttajina toimivat 1960-luvun menestyneet brittiläiset yhtyeet kuten The Beatles, The Who, The Kinks ja Small Faces. Jonkin verran vaikutteita haettiin myös punkista, glam rockista ja The Smithsin kaltaisista 1980-luvun yhtyeistä. Tyylilajin menestynein ja tunnetuin albumi on Oasiksen *(What’s the Story) Morning Glory?*, jota on myyty maailmanlaajuisesti arviolta 20 miljoonaa kappaletta.

Ulkoisessa tyylissä henki vahvana 1960-luvun mod-kulttuurin ja lad-henkisyyden sulautuminen. Asiaan kuuluivat täten moppitukat ja peribrittiläiset brändit kuten Ben Sherman, Burberry, Fred Perry, Clarks ja Paul Smith. Brittipop-tyyliä ja koko ilmiötä pidetäänkin korostetun valkoihoisena, konservatiivisena, retrohenkisenä ja menetettyyn "parempaan Britanniaan" kaihoavana.

Merkittäviä brittipopin albumeita
---------------------------------

* The Bluetones – *Expecting to Fly* (1996)
* Blur – *Parklife* (1994), *The Great Escape* (1995), *Blur* (1997)
* Radiohead – *The Bends* (1995)
* Elastica – *Elastica* (1995)
* Oasis – *Definitely Maybe* (1994), *(What's the Story) Morning Glory?* (1995), *Be Here Now* (1997)
* Pulp – *Different Class* (1995)
* Suede – *Suede* (1993), *Dog Man Star* (1994), *Coming Up* (1996)
* The Verve – *A Northern Soul* (1995), *Urban Hymns* (1997)

Merkittäviä brittipopyhtyeitä
-----------------------------

* The Bluetones
* Blur
* Elastica
* Oasis
* Pulp
* Radiohead
* Suede
* Supergrass
* The Verve

Katso myös
----------

* Cool Britannia

Aiheesta muualla
----------------

* Kuvia tai muita tiedostoja aiheesta **Brittipop** Wikimedia Commonsissa

Rockin suuntauksia
Aikuisrock | Bluesrock | Brittipop | Country rock | Elektroninen rock | Folkrock | Funkrock | Garage rock | Glam rock | Goottirock | Grunge | Hard rock | Instrumentaalirock | J-rock | Katurock | Klassinen rock | Kristillinen rock | Metallimusiikki | Poprock | Post-rock | Progressiivinen rock | Psychobilly | Psykedeelinen rock | Punk | Rap rock | Rock and roll | Rockabilly | Sinfoninen rock | Soft rock | Southern rock | Space rock | Stadionrock | Suomirock | Taiderock | Vaihtoehtorock
Domenico Ghirlandaio: Vanha mies pojanpoikansa kanssa. Louvre.
**Domenico Ghirlandaio** (1449 – 11. tammikuuta 1494), alkuperäiseltä nimeltään Domenico di Tommaso Bigordi, oli firenzeläinen renessanssiajan taidemaalari, joka oli erityisen tunnettu yksityiskohtaisista freskoistaan, joihin oli kuvattu useita aikakauden johtavia firenzeläisiä. Hän oli Botticellin ja Filippino Lippin aikalainen. Ghirlandaio johti suurta ja menestyvää bottegaa. Hän oli myös Michelangelon mestari ja opettaja.

Ghirlandaio oli kultasepän poika, ja hänen liikanimensä "Ghirlandaio" on lähtöisin hänen isänsä firenzeläisen yläluokan naisille tekemistä taidokkaista seppeleistä. Ghirlandaio lienee saanut isänsä työpajassa kultasepän koulutuksen, mutta hänen varhaisista maalaustaiteen opinnoistaan ei ole tietoa. Ghirlandaio teki ensimmäiset teoksensa 1470-luvun alussa, ja niissä on nähtävissä vaikutteita Andrea del Castagnolta. Vasarin mukaan Ghirlandaio oli myöhemmin firenzeläisen taidemaalari Alesso Baldovinettin oppilaana.

 

Ghirlandaio maalasi mieluiten freskoja suurille seinäpinnoille, mutta teki puupaneeleille myös pienempiä alttaritauluja. Ghirlandaio ei koskaan kokeillut öljyvärimaalausta, vaikka useimmat hänen sukupolvensa maalarit ryhtyivät jo käyttämään öljyvärejä 1400-luvun lopussa.Hänen tunnetuimpia töitään ovat Pyhän Zenobiuksen apoteoosia esittävä fresko Firenzen Palazzo Vecchiossa, Sikstuksen kappeliin maalattu fresko, jossa Kristus kutsuu Pietarin ja Andreaksen apostoleiksi sekä Louvren taidemuseossa oleva temperamaalaus *Vanha mies pojanpoikansa kanssa*. Viimeksi mainittua maalausta pidetään usein Ghirlandaion hienoimpana teoksena, erityisesti siinä ilmenevän hellyyden ja inhimillisyyden tähden, mutta myös toteutuksen yksinkertaisuuden ja suoruuden vuoksi  .

Teoksia
-------

* Madonna (1473)*Madonna* (1473)
* Hieronymus työhuoneessaan (1480)*Hieronymus työhuoneessaan* (1480)
* Paimenten kumarrus (1485)*Paimenten kumarrus* (1485)
* Giovanna Tornabuonin muotokuva (1488)*Giovanna Tornabuonin muotokuva* (1488)

Lähteet
-------

1. 1 2 3 4 5  Domenico Ghirlandaio *Britannica Academic, Encyclopædia Britannica*. Encyclopædia Britannica Inc. Viitattu 17.1.2018. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Domenico Ghirlandaio**.
* Art Renewal Center: Domenico Ghirlandaio

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* KulturNav
* RKD Artists
* Te Papa (New Zealand)
* ULAN

 |
|  |
| Henkilöt | 
* Italian People
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
Lavotškin La-11
**Lavotškin La-11** (ven. Лавочкин Ла-11, Nato-koodi *Fang*) on neuvostoliittolainen toisen maailmansodan jälkeinen potkurilla ja mäntämoottorilla varustettu hävittäjäkone. Konetyyppi käytti 1 870 hevosvoiman Švetsov AŠ-82 FNV −tähtimoottoria. La-11:n siivet ja moottori olivat samat kuin La-9:ssa. Tykkiaseistuksena koneessa oli kolme 23 mm tykkiä, yksi vähemmän kuin La-9:ssä. Tykkiaseistus oli tyypiltään Nudelmann-Suranov NS-23 tai Nudelmann-Rikhter NR-23.

Koneen ensilento tehtiin toukokuussa 1947. Tuotanto lopetettiin vuonna 1951, jolloin noin 1 200 lentokonetta oli valmistunut. Konetyyppi osallistui myös Korean sotaan.

Konetyypin päätehtävä oli saattaa raskaita pommikoneita. Siivenkärkiin voitiin liittää lisäpolttoainesäiliöt, pidentämään lentoaikaa sekä toimintamatkaa. La-11 oli yksi aikakautensa viimeisistä potkurihävittäjistä, ja sen käytännöllinen lakikorkeus oli 10 250 metriä, huippunopeus 674 km/h ja toimintamatka 750 km. Lisäpolttoainesäiliöin varusteltuna toimintamatka piteni noin 2 500 kilometriin.

Lähteet
-------

* Crosby, Francis: *Modern Fighter Aircraft – an illustrated history of war planes from 1945 to the present day*, s. 73. Lontoo, Englanti: Southwater/Anness Publishing, 2004. ISBN 1-84215-991-7. (englanniksi)

### Viitteet

1. ↑
2. ↑   (englanniksi)

Aiheesta muualla
----------------

* (englanniksi)
* (englanniksi)
**Lavonius** on suomalainen suku, josta on tullut 1700-luvulla huomattavia pappeja, 1800-luvulla merkittäviä juristeja ja 1900-luvulla vaikuttajia talouselämässä ja politiikassa. Suvun eräs jäsen aateloitiin 1800-luvulla, mutta tämän sukuhaaran mieslinja sammui perustajansa kuollessa vuonna 1875.

Suvun varhaisin tunnettu edustaja on Säämingin kappalainen Jordanus Lavonius (n. 1677–1735), joka lienee ollut kotoisin jostain Itä-Suomesta Lavola-nimiseltä tilalta. Kantapaikaksi on aikanaan arveltu Viipurin pitäjän Lavolan tilaa, mutta tämän tueksi ei ole löydetty lähteitä – kuten ei sillekään väitteelle, että kyseessä olisi Taipalsaaren Lavola. Myöhemmin sukututkijat ovatkin pitäneet todennäköisempänä, että kyseessä olisi Kerimäen Klemettilän (nyk. Paasniemi) Lavola. Sieltä oli nimittäin lähtöisin Kerimäen lukkari Erik Erikinpoika Lavonius (n. 1664–1730), jota on veikattu Jordanus Lavoniuksen veljeksi.

Kuvernööri Alexander Lavonius aateloitiin vuonna 1855, ja suku introdusoitiin Suomen ritarihuoneelle joulukuussa 1857 numerolla 224. Alexander Lavoniuksen ainoa poika kuoli kuitenkin lapsettomana ennen isäänsä, joten aatelissuku sammui mieslinjalta hänen kuollessaan itse vuonna 1875. Hänen kolme tytärtään kuitenkin naivat tunnettuihin sukuihin. Aatelissuku sammui lopullisesti vuonna 1935.

Suvun jäseniä
-------------

* Alexander Lavonius (1802–1875), virkamies ja Oulun läänin kuvernööri, naimisissa Rosina von Haartmanin (1821–1890) kanssa.
	+ Ebba zu Solms-Braunfels, o.s. Lavonius (1850–1927), prinsessa, prinssi Albrecht zu Solms-Braunfelsin puoliso, Alexander Lavoniuksen tytär
* Wilhelm Lavonius (1832–1897), suomen kielen professori, hovioikeudenneuvos, Alexander Lavoniuksen veljenpoika
	+ Magnus Lavonius (1870–1948), tekstiiliteollisuusjohtaja, tamperelainen kunnallispoliitikko, ministeri, Wilhelm Lavoniuksen poika. Hänen puolisonsa oli lyseon lehtori ja suomentaja Olga Lavonius (1876–1948).
	+ W. A. Lavonius (1874–1932), talouselämän vaikuttaja, sortovuosien laillisuusmies, Wilhelm Lavoniuksen poika
	+ Robert Lavonius (1879–1967), liikemies ja vuorineuvos, Wilhelm Lavoniuksen poika
		- Henrik Lavonius (1915–1996), esteratsastaja, teollisuusmies, Robert Lavoniuksen poika
	+ Herman Lavonius (1882–1960), lääkintöhallituksen lääkintöneuvos, Wilhelm Lavoniuksen poika

Äitinsä puolelta sukuun on kuulunut muun muassa ratsuväenkenraali Ernst Linder, joka oli Alexander Lavoniuksen tyttärenpoika.

Lähteet
-------

1. 1 2 3  Veli-Matti Autio: / Lavonius (1600–) *Kansallisbiografia-verkkojulkaisu (maksullinen)*.  21.3.2005. Helsinki:  Suomalaisen Kirjallisuuden Seura.
2. 1 2 3  Lavonius. Suvut ja vaakunat, Suomen Ritarihuone.
3. ↑  Ebba Lavoniuksen elämäkerta


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia

 |

 |
**Domenico Schiattarella** (s. 17. marraskuuta 1967, Milano, Italia) on italialainen kilpa-ajaja, joka tunnetaan myös Mimmo Schiattarellana. Schiattarella ajoi F1-sarjassa kausina 1994 ja 1995.

Formula 1
---------

Schiattarella sai ensimmäisen mahdollisuutensa ajaa F1-sarjassa loppukaudella 1994. Rahavaikeuksissa painiva Simtek-talli otti Schiattarellan ranskalaisen Jean-Marc Gounonin tilalle, koska Schiattarella pystyi maksamaan paikasta Gounonia enemmän. Ensimmäinen kilpailu Euroopan GP:ssa Espanjan Jerezin radalla tuotti 19. sijan - kilpailun viimeisen ja 5 kierrosta voittajalle jääneenä. Seuraavassa kilpailussa Schiattarellan paikan otti varakas Taki Inoue, mutta Domenico pääsi mukaan jälleen kauden viimeiseen kilpailuun Australian GP:hen, jossa kohtaloksi koitui vaihdelaatikkorikko.

Schiattarella säilytti paikkansa Simtekillä kaudelle 1995, vaikka sopimus kattoikin vain kauden alkupuoliskon, jonka jälkeen paikka olisi varattu japanilaiselle Hideki Nodalle. Tallin toinen kuljettaja Jos Verstappen oli Schiattarellalle liian nopea. Simtekin auto oli parempi kuin Pacificin ja Fortin, mutta tämä ei vielä paljoa auttanut. Talli oli konkurssin partaalla, ja niinpä rahavirtojen lakattua talli lopetti toimintansa 1995 Monacon GP:n jälkeen. Simtekin loppu oli samalla myös Schiattarellan F1-uran päätepiste.

IndyCar (CART)
--------------

Schiattarella ajoi sekä kaudella 1994 että kaudella 1995 kaksi IndyCar-sarjan kilpailua. Lisäksi Schiattarella osallistui vielä kaudella 1998 CART-sarjan Long Beachin kilpailuun. Yhteensä kilpailuja kertyi siis viisi, joissa parhaaksi sijoitukseksi jäi 16. sija Ohiossa Lexingtonin radalla 1994 ja Kalifornian Long Beachissä 1998. Schiattarella ajoi kaikki CART/IndyCar-kilpailunsa Andreas Leberlen ja entisen F1-kuljettaja Christian Dannerin Project Indy -tallissa.

Urheiluautot
------------

F1-uransa jälkeen Schiattarella on ajanut pääasiassa eri urheiluautosarjoissa, kuten American Le Mans -sarjassa tai FIA GT-sarjassa. Vuonna 1997 Schiattarella ajoi FIA:n GT-sarjassa Lotus Elise GT1:tä, yleensä Luca Badoerin kanssa. Schiattarellan menestys urheiluautojen parissa on ollut huomattavasti parempaa kuin menestys F1:ssä tai CART:ssa.

Schiattarella ajoi myös FIA GT-sarjan Helsingissä järjestetyssä kilpailussa vuonna 1997.

Lähteet
-------

1. ↑  DOMENICO SCHIATTARELLA *motorsportmagazine.com*. Viitattu 13.8.2019. (englanniksi)

Aiheesta muualla
----------------

* Schiattarellan tulokset CART-sarjassa (Arkistoitu – Internet Archive)
* katsaus Schiattarellan uraan (Arkistoitu – Internet Archive)
**SV Ried** on vuonna 1912 perustettu jalkapalloseura Ried im Innkreisista Ylä-Itävallasta. Seuran miesten edustusjoukkue pelaa kaudella 2018–2019 maan toiseksi korkeimmalla sarjatasolla.

Historia
--------

SV Ried on perustettu toukokuussa 1912, ja se pelasi maan alueellisissa liigoissa aina vuoteen 1991 saakka. Seura on kehittänyt toimintaansa maan laajuiseksi 1990-luvulla, ja pääsarjassa se pelasi ensi kerran kaudella 1995–1996. Nousun jälkeiset vuodet olivat Riedin menestyksen aikaa ja kaudella 1997–1998 se voitti Itävallan cupin mestaruuden kaatamalla SK Sturm Grazin finaalissa 3-1. Seura putosi liigasta keväällä 2003, mutta palasi takaisin jo kauden 2004/05 jälkeen.

2000-luvulla Ried on tehnyt nousua kohti terävintä kärkeä, ja kaudella 2006–2007 se sijoittui Bundesliigassa hopealle. Kaudella 2010–2011 Ried lähti talvitauolle sarjaykkösenä voittaen ns. *Syysmestaruuden*.

Saavutukset
-----------

* Itävallan cup: 1998
* Erste Liga (2): 1995, 2005
* Oberösterreichischer Landescup (2): 1927, 1986
* 1. Landesliga Oberösterreich (3): 1988, 1990, 1991

Lähteet
-------

1. ↑  Ried nach Herbst- auch Wintermeister: Innviertler überwintern auf erstem Platz (Arkistoitu – Internet Archive)

Aiheesta muualla
----------------

* Virallinen kotisivu (saksaksi)
* UEFA.com (englanniksi)
* EUFO.DE (saksaksi)
* Weltfussball.de (saksaksi)
* Playerhistory.com (englanniksi)
* Transfermarkt.de (saksaksi)
* Football Squads.co.uk (englanniksi)
* National Football teams.com (englanniksi)
* Football-Lineups.com (englanniksi)
Lavinia Miloșovici vuonna 1992.
**Lavinia Miloșovici** (s. 21. lokakuuta 1976 Lugoj) on entinen romanialainen telinevoimistelija ja olympiavoittaja. Hän voitti 1990-luvulla kaksi olympiakultaa, viisi maailmanmestaruutta ja neljä Euroopan-mestaruutta.

Miloșovici voitti Barcelonan 1992 olympialaisten telinevoimisteluissa kaksi kultamitalia. Permannon loppukilpailussa hän sai täydet 10,000 pistettä. Hypyn kultamitalin hän jakoi unkarilaisen Henrietta Ónodin kanssa molempien saatua suorituksestaan 9,925 pistettä. Joukkuekilpailussa Miloșovici saavutti hopeaa ja neliottelussa pronssia pistein 39,687. Nojapuilla hän sijoittui 9,912 pisteellä jaetulle neljännelle sijalle ja puomilla 9,262 pisteellä kahdeksanneksi.

Atlantan 1996 olympialaisissa 19-vuotias Miloșovici oli Romanian naisvoimistelujoukkueen vanhin kilpailija. Hän saavutti pronssia joukkuekilpailussa ja tasapistein 39,067 maannaisensa Simona Amânarin kanssa neliottelussa. Nojapuilla hän sijoittui kahdeksanneksi 9,750 pisteellä.

Ensimmäisen maailmanmestaruutensa Miloșovici voitti Indianapolisissa 1991. Tuolloin hän oli paras hypyssä. Pariisissa 1992 hän voitti MM-kultaa nojapuilla, Birminghamissa 1993 puomilla sekä Dortmundissa 1994 ja Sabaessa 1995 joukkuekilpailussa. MM-hopeaa hän saavutti hypyssä 1993 sekä moniottelussa ja permannolla 1994. Pronssia on tullut joukkuekilpailusta ja puomilta 1991, hypystä 1994, moniottelusta 1995 sekä permannolta 1996.

Euroopan-mestaruuden Miloșovici voitti hypyssä ja joukkuekilpailussa Tukholmassa 1994 sekä permannolla ja joukkuekilpailussa Birminghamissa 1996. EM-hopeaa hän saavutti permannolla 1994 sekä pronssia puomilla 1994 ja moniottelussa 1996.

Lähteet
-------

* Siukonen, Markku & Ahola, Matti: *Urheilun vuosikirja 1993*, s. 78–79. Sporttikustannus Oy, 1993. ISBN 951-8920-18-4.
* Siukonen, Markku: *Urheilun vuosikirja 1997*, s. 78. Kustannus-Notariaatti Oy, 1997. ISBN 952-5106-05-5.
* Lavinia Miloșovicin olympiasijoitukset Sports Reference LLC. Viitattu 12.06.2009. (englanniksi)[vanhentunut linkki]
* Sports123.com: Voimistelutilastot *sports123.com*. Viitattu 12.6.2009. (englanniksi)
*Tämä artikkeli käsittelee musiikin teoriaa. Dominantti voi myös viitata genetiikassa dominoivaan ominaisuuteen tai geeniin.*
**Dominantti** tarkoittaa sävelasteikon eli skaalan V asteen säveltä eli *huippusäveltä* tai sille perustuvaa sointua. Dominanttia vastaa duurisävellajissa solmisaatiotavu *so* eli *sol* ja mollissa *mi*. Intervalli toonikan ja dominantin välillä on puhdas kvintti. Sointua, johon kuuluu toonika ja kvintti (~puhdas kvintti), kutsutaan kitaransoitossa voimasoinnuksi. Käänteisenä toonikan ja dominantin väli on puhdas kvartti eli dominantin sävellajissa toonika siis vastaa subdominanttia.

**Dominanttisointu** on sointu, jonka pohjasävelenä on sävellajin dominantti. Yksinkertaisimmassa muodossaan se on kolmisointu. Usein siihen lisätään neljäs sävel, pohjasävelen septimi, jolloin saadaan dominanttiseptimisointu. Esimerkiksi C-duurin dominanttisävel on G, dominanttikolmisointu G-H-D ja dominanttiseptimisointu G-H-D-F.

Sävellajin dominantista alkavalla sävellajilla on omassa asteikossaan yksi ylennysmerkki enemmän tai yksi alennusmerkki vähemmän kuin alkuperäisellä sävellajilla. Esimerkiksi G-duurissa on yksi ylennysmerkki, sen dominantista eli D:stä alkavassa D-duurissa kaksi.

Dominanttikolmi- tai -septimisointu purkautuu tavallisesti I asteen sointuun eli toonikasointuun.

Esim- I - IV - **V7** - I; eli esim. C - F - **G7** - C
**Diatonisen asteikon sävelet**   

| toonika | supertoonika | mediantti | subdominantti | dominantti | submediantti | johtosävel |
**Lawrence** on kaupunki Kansasin osavaltiossa Yhdysvalloissa. Se on Douglasin piirikunnan hallintokeskus. Se sijaitsee Kansasin koillisosassa Kansas- ja Wakarusa-jokien rannalla. Vuonna 2008 Lawrencessa oli arviolta 90 520 asukasta.

Lawrence on yliopistokaupunki, sillä kaupungissa on kaksi yliopistoa. Kansasin yliopistossa on opiskelijoita noin 28 000 ja Haskell Indian Nations University on Yhdysvaltain ainoa yliopisto, joka on tarkoitettu kaikille intiaaniheimoille. Siellä on opiskelijoita 150 heimosta ympäri maata.

Historia
--------

New England Emigrant Aid Company -yritys perusti Lawrencen 1854 pitääkseen alueen vapaana orjuudesta. Onkin sanottu, että Lawrence kuuluu niihin harvoihin Yhdysvaltain kaupunkeihin, jotka on perustettu poliittisten syiden takia. Kaupungille annettiin nimeksi Lawrence ensimmäisenä paikalle saapuneen retkikunnan tukijan Amos Lawrencen mukaan.

Kansasin orjuuden vastustajat ottivat usein yhteen naapuriosavaltion Missourin orjuuden kannattajien kanssa. Sisällissodan aikana sissijohtaja William Quantrill keräsi noin 300 miehen joukon Missourista. Se hyökkäsi Lawrenceen yöllä 21. elokuuta 1863. Lawrencen verilöylyssä kuoli arviolta 200 miestä, ja kaupungista poltettiin 185 rakennusta. Vain muutamia rakennuksia jäi pystyyn.

Lähteet
-------

1. ↑  City of Lawrence - Members City of Lawrence. Viitattu 16.8.2022. (englanniksi)
2. ↑  Census: Lawrence growth lags rest of county *LJWorld.com*.  1.7.2009. The Lawrence Journal-World. Viitattu 15.1.2010. (englanniksi)
3. 1 2  About Us City of Lawrence.  Arkistoitu 31.1.2010. Viitattu 15.1.2010. (englanniksi)
4. ↑  Our Fiery History *visitlawrence.com*. Lawrence Convention & Visitors Bureau. Viitattu 15.1.2010. (englanniksi)
5. ↑  Civil War History *visitlawrence.com*. Lawrence Convention & Visitors Bureau. Viitattu 15.1.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lawrence (Kansas)**.
* Kaupungin kotisivut (englanniksi)
**Pelitalo** on videopelejä kehittävä tai julkaiseva, videopeliteollisuudessa toimiva yritys. Pelikoneita kehittävät ja valmistavat yritykset (esimerkiksi Sony) eivät ole pelitaloja, elleivät ne itse julkaise tai kehitä pelejä. Pelitalot voivat olla joko osia suuremmista emoyhtiöistä, jotka myös julkaisevat pelejä, tai ne voivat olla itsenäisiä ryhmiä, jotka käyttävät ulkopuolisia julkaisijoita. Osa pelitaloista levittää pelejään ilmaiseksi.

Peliala on nykyään suurta liiketoimintaa ja joistain pelitaloista on kasvanut suuria yrityksiä, joista yksi merkittävimmistä on Electronic Arts. Pelitalo on ostanut useita pienempiä pelialan yrityksiä ja on nyt yksi hallitsevista yrityksistä pelimaailmassa.

Joskus pelitalot erikoistuvat valmistamaan tietyntyyppisiä pelejä. Esimerkiksi Square Enix yhdistetään usein roolipeleihin ja Valve Corporation ensimmäisen persoonan ammuntapeleihin.

Jotkut pienemmät pelikehittäjät tekevät pelejä ilman julkaisijan rahallista tukea, tässä tapauksessa ne ovat niin sanottuja independent- tai indie-pelitaloja.

Pelitaloja
----------

Pelitalot jaoteltu niiden kotipaikan mukaisesti:

### Eurooppa

* Bugbear Entertainment
* Criterion Games
* Crytek
* Digital Illusions CE
* Facepunch Studios
* Grand Cru
* Guerrilla Games
* IO Interactive
* MachineGames
* Media Molecule
* Mojang
* Paradox Interactive
* Rare
* Remedy Entertainment
* Rovio Entertainment
* Supercell
* Synetic
* Team 17
* Travian Games
* Ubisoft

### Japani ja muu Aasia

* Atlus
* Capcom
* From Software
* Game Freak
* HAL Laboratory
* Hudson Soft
* Inti Creates
* Konami
* Namco / Namco Bandai Games
* Nintendo
* Nippon Ichi Software
* SCE Japan Studio
* Sega
* SNK Playmore
* Sony Computer Entertainment
* Square Enix
* Taito

### Pohjois-Amerikka

* Activision
* Atari
* BioWare
* Blizzard Entertainment
* Bungie Studios
* Electronic Arts
* Epic Games
* Gearbox Software
* Id Software
* Infinity Ward
* LucasArts
* Microsoft Game Studios
* Midway Games
* Motive Studios
* Naughty Dog
* Neversoft
* Raven Software
* Rockstar Games
* Sucker Punch Productions
* Take-Two Interactive
	+ 2K Games
	+ Rockstar Games
* Telltale Games
* Treyarch
* Valve Corporation

Toimintansa lopettaneita pelitaloja
-----------------------------------

* The 3DO Company
* Bullfrog
* Delphine Software International
* GT Interactive
* Technos Japan Corporation
* Tengen
* Westwood Studios

Aiheesta muualla
----------------

Commons
Wikimedia Commonsissa on kuvia tai muita tiedostoja aiheesta **Pelitalo**.
* GDC - pelinkehittäjien vuosittainen konferenssi
**Formidable** oli Ranskan laivaston vuonna 1751 vesillelaskettu 80-tykkinen linjalaiva.

Valmistus
---------

Jacques-Luc Coulombin suunnittelema alus tilattiin Brestin laivastontelakalta. Sen köli laskettiin 1749 ja alus laskettiin vesille kesäkuussa 1751. Se valmistui 1752.

Palvelus
--------

Alus osallistui 20. marraskuuta 1759 Quiberoninlahden taisteluun De Saint André du Vergén lippulaivana. *HMS Resolution* valtasi aluksen. Vallattu alus tarkistettiin 14.-16. toukokuuta 1760 Plymouthissa ja se lunastettiin 27. kesäkuuta kuninkaalliselle laivastolle Amiraliteetin 19. kesäkuuta tekemän päätöksen mukaisesti 9 644 punnalla 14 shillingillä ja 6 pennyllä. Amiraliteetti maksoi aluksen rungosta neljä puntaa kaksitoista shillinkiä tonnia kohden, 138 puntaa 10 shillinkiä keulakuvasta ja 292 puntaa 14 shillinkiä ja kuusi pennyä kolmesta ankkurista. Alus kastettiin ja se liitettiin virallisesti laivastoon 22. heinäkuuta 1760. Alus varustettiin 28. lokakuuta 1760 - 12. marraskuuta 1761 Plymouthissa, mihin käytettiin lähes 2 000 puntaa.

Alusta ei koskaan otettu palvelukseen eikä sitä siten koskaan valmisteltu meripalvelukseen tai täysin varustettu. Aluksella järjestettiin katselmus 1. marraskuuta 1767 ja se romutettiin Amiraliteetin 10. marraskuuta tekemän päätöksen mukaisesti. Romutus saatiin päätökseen 24. tammikuuta 1768.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2 3  Winfield, Rif s. 37
Owen Nolan oli varaustilaisuuden 1990 ykkösvaraus.
**NHL:n varaustilaisuus 1990** oli 28. NHL:n varaustilaisuus. Sen isännöi Vancouver Canucks BC Place Stadiumilla, Vancouverissa 16. kesäkuuta 1990. Tilaisuuden ykkösvaraus oli Quebec Nordiquesin Owen Nolan. Ensimmäisellä kierroksella varatuista 21 pelaajasta 14 pelasi urallaan yli 500 NHL-ottelua, ja heistä yhdeksän jopa yli 1000 ottelua. Keväällä 2014 vielä kolme tässä varaustilaisuudessa varattua pelaajaa pelasi yhä aktiivisena kun Martin Brodeur ja Jaromir Jagr pelasivat NHL:ää New Jersey Devilsissä ja Petr Nedved pelasi Tšekin Extraligaa HC Bílí Tygři Liberecissä.

Ennakkoarviot
-------------

  

#### Kenttäpelaajat

|  | TOP-10 |
| --- | --- |
| 1 | Mike Ricci (KH) Kanada |
| 2 | Owen Nolan (OH) Kanada |
| 3 | Keith Primeau (KH) Kanada |
| 4 | Petr Nedved (KH) Tšekki |
| 5 | Scott Scissons (KH) Kanada |
| 6 | Darryl Sydor (P) Kanada |
| 7 | John Slaney (P) Kanada |
| 8 | Ryan Hughes (KH) Kanada |
| 9 | Karl Dykhuis (P) Kanada |
| 10 | Derian Hatcher (P) Yhdysvallat |

#### Maalivahdit

|  | TOP-3 |
| --- | --- |
| 1 | Trevor Kidd Kanada |
| 2 | Felix Potvin Kanada |
| 3 | Martin Brodeur Kanada |

  



|  |  |  |
| --- | --- | --- |
| Edeltäjä:**NHL:n varaustilaisuus 1989** | **NHL:n varaustilaisuus** | Seuraaja:**NHL:n varaustilaisuus 1991** |
Markus Rautiainen, numero 15, pelaamassa maaottelua Espanjaa vastaan 2.4.2018
**Markus Rautiainen** (s. 19. marraskuuta 1993) on suomalainen futsalpelaaja, joka pelaa kaudella 2020-2021 Futsal-ligaa Akaa futsalissa. Rautiainen siirtyi Akaaseen Kampuksen Dynamosta kesällä 2020. Rautiainen on pelaajaprofiililtaan laitapelaaja, joka tunnetaan erityisesti kovasta ja tarkasta laukauksestaan.

Rautiainen on esiintynyt myös Suomen maajoukkueessa. Rautiainen teki maajoukkuedebyyttinsä Sloveniaa vastaan syksyllä 2016 ja viimeeksi hänet on nähty maajoukkuepaidassa Espanjaa vastaan pelatuissa maaotteluissa keväällä 2018. Rautiainen on voittanut Suomen paidassa kaksi Pohjoismaiden mestaruutta (2016 ja 2017) 

Kauden 2018-2019 Rautiainen kävi pelaamassa JoSePassa. Tätä ennen Rautiainen pelasi neljä kautta futsal-liigaa Kampuksen Dynamossa ja futsal-ykköstä LPK:ssa. Rautiaisen kasvattajaseura on Petäjäveden Petäjäiset. Kaudella 2017-2018 Rautiainen voitti Kadyn paidassa Suomen Mestaruuden.

Lähteet
-------

1. ↑  Markus Rautiainen *Uefa.com*. Viitattu 27.9.2019. (englanniksi)
2. ↑  Akaa Futsal *www.akaafutsal.fi*.  Arkistoitu 14.8.2020. Viitattu 17.9.2020.
3. 1 2  Kampuksen Dynamo - Futsal *www.kadyfutsal.net*. Viitattu 11.2.2019.
4. ↑  Onko tämä kuukauden maali? – Rautiainen tykittää pallon maaliin yli 30 metristä *Futsalmaailma*. Viitattu 14.2.2019.
5. ↑  Miesten futsalmaajoukkue taipui toistamiseen Espanjalle *palloliitto.fi*. Viitattu 11.2.2019.
6. ↑  Kampuksen Dynamo - Futsal *www.kadyfutsal.net*. Viitattu 11.2.2019.
Kuningataräiti Ingrid, kuningas Inge Koukkuselkä ja Gregorius Dagsson.
**Gregorius Dagsson** (k. 7. tammikuuta 1161) oli norjalainen 1100-luvulla vaikuttanut lendmann. Hän oli Dag Eilivssonin poika. Dagsson omisti suuren maatilan nimeltään Bratsberg Telemarkin Grenlandissa.

Dagssonin elinaikana Norjassa oli useita toistensa kanssa kilpailevia kuninkaita, jotka tarvitsivat mahtimiesten tukea. Dagsson oli Erling Skakken ohella yksi *lendmannspartietin* eli maamiespuolueen johtohahmoista, ja kuningas Harald Gillen poikien välisissä sodissa Dagsson miehineen asettui tukemaan Inge Koukkuselkää ja vastusti Sigurd Munnia. Dagsson putosi jäihin ja kuoli taistellessaan Munnin pojan Haakon Harteikkaan joukkoja vastaan Konghellen lähellä tammikuussa 1161. Dagsson on haudattu Gimsøyn luostariin.

Lähteet
-------

1. 1 2  Salvesen, Helge: Gregorius Dagsson *Store norske leksikon*. snl.no. Viitattu 7.12.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |